runetrust/blame-folketinget-dk huggingface dataset:
Lisbeth Bech-Nielsen (SF), 2023-02-23:
Og den her regering har prioriteret at foreslå skattelettelser for 7 mia. kr., og der kunne man jo have prioriteret anderledes og prioriteret de her ca. 100 mio. kr., det ville koste at give de børn, der vokser op i tvillingefamilier, en langt bedre start på livet.
Anders Fogh Rasmussen (V), 2003-04-02:
Lad mig bare minde om, hvad vi vedtog her i Folketinget forleden med et meget bredt flertal, som hr. Jørn Jespersen ganske vist ikke var med i, men som et meget bredt flertal i Folketinget står bag, nemlig at regeringen opfordres til at arbejde for øget liberalisering af handel med landbrugsvarer, bl.a. gennem afskaffelse af handelsforvridende landbrugsstøtte, herunder eksportsubsidier, under hensyn til forbrugere og miljø, dyrevelfærd, udviklingslandenes landbrugsproduktion osv., osv.
Lars Kramer Mikkelsen (S), 2004-03-30:
Ministeren mener så, at jeg skulle have læst bedre på lektien, men jeg må sige, at vi ikke har fået andet svar, end at ministeren ikke gider at høre på de svar, han har fået fra stribevis af høringsberettigede kommuner og organisationer, der ved, hvor skoen trykker, som er dem, der har de her problemer inde på livet, og som er dem, der kommer til at skulle bære byrderne af den politik, som regeringen fører på det her område.
Kristian Thulesen Dahl (DF), 2004-02-05:
Det har undret mig meget, at et parti som SF, der selvfølgelig også kan tænke selv, kan lægge sig fast på den misforståelse, at fordi en kommission har et bestemt kommissorium at arbejde ud fra og kommer med nogle bud på, hvordan de mener verden skal se ud, er det kun det, vi har at arbejde med efterfølgende.
Bjarne Laustsen (S), 2018-11-21:
Jeg tænker jo, at ministeren måske har det fra tidligere, men også nu her, hvor situationen er aktuel, og jeg ved jo også, at ministeren har fået henvendelser fra bl.a. kommunalbestyrelsen på Læsø, så kunne ministeren ikke sige, om han har gjort sig nogle overvejelser om, hvad det koster, og i givet fald hvad han vil gøre for at prøve at finde ud af, hvad det her koster, og hvordan man kan finde pengene?
Troels Lund Poulsen (V), 2017-05-11:
Det er jo bemærkelsesværdigt, at Alternativet og Enhedslisten, som ellers normalt giver udtryk for, at reglerne for tilkendelse af førtidspension er alt for stramme, og at alt for få får tilkendt førtidspension, nu tilsyneladende mener, at for mange har fået tilkendt en førtidspension.
Linea Søgaard-Lidell (V), 2025-01-07:
Alt fra velfungerende hospitaler og offentlige institutioner til virksomheder og helt almindelige hjem er afhængige af, at energien altid er tilgængelig, og den afhængighed gør os også sårbare, hvis energiforsyningen forstyrres, uanset om det så skyldes tekniske fejl, ekstreme vejrforhold eller alvorlige trusler som cyberangreb, hærværk eller sabotage.
Pernille Rosenkrantz-Theil (S), 2021-11-23:
Der er flere, der har nævnt det heroppefra, og det er vel på en eller anden måde en af skæbnens urimeligheder, at man kan knokle så hårdt for noget, man brænder for, og faktisk knokle så hårdt, at man også ender med at få en belastningsskade af det og så ikke kan være til stede den dag, hvor man kan se, at tingene faktisk også triller i mål.
Zenia Stampe (RV), 2017-06-14:
ja, men under nogle andre betingelser, og en af de betingelser skal måske være, at man skal have en adresse, altså en adresse på et hotel eller en lejlighed, et sted, hvor man bor, sådan at det ikke er hjemløshed, der eksporteres, sådan som det jo er tilfældet i dag.
Ane Halsboe-Jørgensen (S), 2021-03-04:
Samlet set indeholder lovforslaget en række gode og vigtige initiativer, som jeg er sikker på vil styrke Innovationsfondens rolle som den centrale aktør for udmøntningen af de konkurrenceudsatte forsknings- og innovationsmidler, og jeg ser frem til den videre behandling af lovforslaget.
Lisbeth Bech Poulsen (SF), 2015-07-03:
Så i stedet for at tage de diskussioner og fokusere på langsigtede løsninger på, hvordan vi i et Europa med åbne grænser måske også får en mere solidarisk fordeling, fordi der er lande, der absolut ikke løfter deres ansvar, så fokuserer vi på, hvordan vi kan gøre det så svært som muligt for folk, der lovligt er kommet til Danmark og har fået ophold: De skal være så fattige som muligt.
Trine Bramsen (S), 2016-01-21:
For godt et år siden igangsatte den tidligere regering med justitsministeren i spidsen en undersøgelse af området, for der er mange sager, der aldrig bliver til sager, og der er for mange kvinder, der udsættes for overgreb, og det er betænkeligt, at der er så mange sager, der ikke ender med en dom.
Anders Fogh Rasmussen (V), 2000-08-24:
Og jeg kan sige til hr. Holger K. Nielsen, at vi er fuldstændig enige i, at der gives en sådan 30-års-frist, sådan at hvis der var nogle, der skulle have glemt nogle af gamle pengesedler et eller andet sted, eller nogle arvinger finder dem efter en gammel arvetante, ja, så kan man få dem ombyttet i hvert fald i 30 år.
Nikolaj Villumsen (EL), 2017-12-19:
Jeg må sige, at det her kan give anledning til bekymring, både i forhold til ovennævnte problematik om, hvad man gør med personer, man samler op, som er nødstedte, og som søger asyl, om man kan finde på at sende dem tilbage eller de vil få en behandling under danske regler, men også i forhold til at »Operation Sophia« er under helt konkret anklage for at være skyld i, at der er flere mennesker, der dør i Middelhavet.
Helge Adam Møller (KF), 2001-10-04:
Men vi kan jo også frygte, at verden ikke udvikler sig sådan, og at dansk forsvar fortsat må deltage i samme omfang eller i nogenlunde samme omfang som i øjeblikket, og så ender vi med en situation, hvor vi kommer til at bruge et markant større beløb end de 5 gange 572 mio. kr. Der står, at beløbet skal afholdes inden for forsvarsrammen, hvis det er op til de dér 5 gange 572 mio. kr., og så vil jeg godt spørge forsvarsministeren eller bare have bekræftet: Bliver beløbet større, er det så ikke korrekt, at pengene så skal findes uden for forsvarsrammen?
Christine Antorini (SF), 1998-12-04:
I Jyllands-Posten kunne man læse, at ordføreren, hr. Brian Mikkelsen, den 28. august 1998 udtalte, at danske videregående uddannelser er så svækkede og nedslidte, at De Konservative er klar til at give uddannelsen en nødhjælpspakke over de næste 3 år.
Astrid Krag (SF), 2010-05-20:
Og det giver måske også en forklaring på, hvordan det kan være, at vi sådan set syntes, at de første ideer, vi hørte, om at indføre et pointsystem, lød fornuftige nok – det her med, at man kan give folk mulighed for hurtigere at få permanent opholdstilladelse, hvis de gør en rigtig indsats.
Bruno Jerup (EL), 2021-02-23:
Det rummer så også det problem, at hvis nu det er sådan, at man på sygehusene har nogle læger eller noget sundhedspersonale, som laver forskning, hvilket jo ofte er tilfældet, så bruger de rent faktisk data, som er offentlige, men det kan godt være, at deres forskning i virkeligheden er koblet sammen med Novo Nordisk eller med et andet medicinalfirma, sådan at der ligesom er en kobling mellem medicinalindustri og det offentlige sundhedsvæsen og så den konkrete forsker, som har opgaven.
Marianne Jelved (RV), 1999-11-02:
Det vil man også kunne erkyndige sig om, når man læser det danske formandsprogram, som jo offentliggøres i forbindelse med sessionen, at det er imponerende, hvad det nordiske samarbejde er involveret i, både nærområdemæssigt og europæisk og længere uden for Europas grænser.
Pernille Vigsø Bagge (SF), 2008-05-29:
Nu er jeg i fare for at fornærme ordføreren, fordi jeg tror nemlig, at de her kvinder har mere forstand på dansk erhvervsliv og dansk erhvervslivs mekanismer, end ordføreren fra Dansk Folkeparti har, og det tillægger jeg selvfølgelig ordførerens unge alder og ikke andet.
Margrethe Vestager (RV), 2004-01-27:
Når vi er optaget af at fremsætte det som beslutningsforslag, er det, fordi vi gerne vil have bekræftet, at man faktisk ikke bare synes, at det her skal være noget, man kan gøre, hvis man har mulighed for det og kan få en ansøgning igennem en eller anden pulje, men at man faktisk gør det som en integreret del af den måde, man tilrettelægger sin alkoholbehandling, sin psykiatriske behandling på.
Lars Løkke Rasmussen (V), 2011-05-31:
Med Reformpakken 2020 opnår vi balance mellem udgifter og indtægter – vi kan sætte to streger under regnestykket – så vi kan holde skatten i ro, så vi kan give plads til, at de private virksomheder kan vokse og skabe arbejdspladser, og så vi kan prioritere vigtige områder.
Peder Hvelplund (EL), 2020-01-23:
Der ligger en meget, meget klar dokumentation i den undersøgelse fra Lægeforeningen og Institut for Menneskerettigheder for, at det ikke er tilfældet i dag, og det problem skal vi selvfølgelig have løst, og det gælder, uanset om man er dansk statsborger, eller om man er rig eller fattig.
Manu Sareen (RV), 2012-10-23:
Med hensyn til hvorfor vi gør det og så fremdeles, er jeg meget enig med fru Johanne Schmidt-Nielsen, som siger, at det her også handler om at fjerne barrierer, så alle i det her samfund kan komme til der, hvor vi har magtpositionerne, dvs. også i det øverste ledelsesorgan.
Troels Lund Poulsen (V), 2008-06-03:
Vandplanerne er således omdrejningspunktet for vand- og miljøindsatsen, og med vandplanerne vurderer miljøcentrene bl.a., hvilke vandløb der allerede opfylder og umiddelbart kan opfylde miljømålene, og hvilke vandløb der ikke opfylder miljømålene.
Peter Kofod (DF), 2024-05-23:
Jeg kan sådan set godt dele meget af intentionen på lidt længere sigt, men jeg synes også, at der er nogle aspekter, der handler om arbejdspladser, der handler om, at vi skal have jobs ude på vores slagterier, så man stadig væk i fremtiden vil kunne købe danskproduceret kød.
Lars Boje Mathiesen (UFG), 2023-09-07:
Lad mig bare lige nævne, at der er over 20 mia. kr. om året i udviklingsbistand, som forsvinder væk; over 10 mia. kr. på nogle jobcentre, som ikke får folk i arbejde; 9,3 mia. kr. på mere central administration i staten; øgede tilskud til politiske partier; og mere end 3,5 mia. kr. til Danmarks Radio.
Carsten Bo Jensen (S), 2003-04-23:
Jeg synes, at det var en klar og fornuftig ordførertale, som for at sige det lige ud for en gangs skyld gjorde Venstres stilling fuldstændig klar og illustrerede over for os her i Folketinget og over for befolkningen, at Venstre har skiftet holdning fra at være et pro a-kraft-værk-parti til at være et parti, der nu klart og entydigt mener det samme, som vi i Socialdemokratiet har ment i de sidste mange år.
Kamal Qureshi (SF), 2009-04-17:
Og hvis vi kun fokuserer på det ene område, hvor problemet udspringer, og ikke kigger på alt det andet, er jeg altså bange for, at vi vil blive klandret for at være dårlige politikere i forhold til at komme med løsninger til, hvordan vi bekæmper antisemitismen i det danske samfund.
Lars Løkke Rasmussen (V), 2013-11-05:
Når regeringen, selvom det sådan set går imod den måde, man har gjort det på før, forsøger at hemmeligholde interne papirer og processer fra rigsrevisor, og når statsministeren ikke her i dag vil svare på mine konkrete spørgsmål, får man jo bare en lidt dårlig fornemmelse.
Peter Hummelgaard Thomsen (S), 2016-01-20:
Men bare for at summere op: Regeringen agter at indføre et kontanthjælpsloft, som kommer til at ramme rigtig mange, men jo i særdeleshed 13.000 enlige med børn og i særdeleshed også, hvis man tager 225-timersreglen med, 670 par, der kommer til at få kraftige nedskæringer i deres disponible indkomst.
Klaus Kjær (DF), 2000-04-27:
Anbefalingen fra Dansk Folkeparti til regeringen er, at der nu med konkrete tiltag tages fat på en tilbundsgående omlægning af registreringsafgiften, således at denne på kort sigt og generelt sænkes med omkring 15 pct., men at der bør ske en differentiering, således at de små miljørigtige og benzin- og dieselbesparende biler favoriseres, ligesom der bør ske en markant nedsættelse af registreringsafgiften på biler med dyre og alternative teknologi- og brændstofsystemer.
Ida Auken (S), 2012-05-16:
Når nu så mange skatteborgere betaler for de vandløb, vi har i Danmark, så må det da også være på sin plads, at de også får noget natur, at de også får noget af den skønhed, og at de også er sikret, at der er en ordentlig vandkvalitet i de vandløb, der er i Danmark.
Mogens Jensen (S), 2007-03-28:
Mener statsministeren så, at kulturministeren fremover kan henvende sig til Danmarks Radio, til andre statslige kulturinstitutioner, Filminstituttet, Det Kongelige Teater, Charlottenborg, og hvad ved jeg, og give dem skideballer, i forhold til den måde de tilrettelægger det faglige indhold af deres virksomhed på?
Pelle Dragsted (EL), 2019-01-24:
Vi hørte tidligere på hr. Mattias Tesfaye, at han mener, at den her nye aftale, der indebærer, at man ikke skal tage hensyn til f.eks. en flygtnings deltagelse på arbejdsmarkedet, danskkundskaber osv., altså tilknytningen i forhold til muligheden for at få varigt ophold, ikke har den store betydning, fordi der i stedet for vil være et opslag inde på Integrationsministeriets hjemmeside, som skal vise resultatet af de domme, der falder i Den Europæiske Menneskerettighedsdomstol og andre relevante domstole.
Jann Sjursen (KRF), 2000-10-05:
Selvfølgelig er det udtryk for en prioritering, når Venstre siger, at det er udviklingslandene, der må holde for, når vi skal have løst vores egne problemer, men det er en beklagelig prioritering, synes jeg. Jeg synes faktisk også, at den er meget kortsigtet, når man ser på, at f.eks. Kristeligt Folkeparti og Venstre jo i øvrigt er enige i, at vi skal undgå mange af de konflikter, de sociale uligheder, der er rundtomkring i verden, fordi det jo rent faktisk kan føre til ekstra omkostninger også for Danmark, hvis vi senere hen skal ud at redde kastanjerne, om jeg så må sige, ud af ilden, løse konflikter måske endda også med militære og humanitære interventioner rundtomkring.
Josephine Fock (ALT), 2016-10-06:
Det synes jeg f.eks. vi ser nu i den 2025-plan, regeringen har lagt frem, og der er jo andre ude i verden, der siger, at hvis man ikke tager hensyn til miljøet nu, bliver det faktisk ekstra meget dyrere på lang sigt – at det er billigere for os, hvis vi tager hensyn til miljøet nu.
Thomas Adelskov (S), 2006-05-30:
Vi kunne f.eks. finde en del af finansieringen i de 5,1 mia. kr., der er forsvundet i nordsøoliebeskatning, og vi kunne sådan set også finde nogle af de mange midler, hvis vi ikke havde fået et skattefrit år, fordi Dansk Folkeparti og regeringen har sparet på ligningen og det personale, som ellers skulle ligne i kommunerne og for staten.
Line Barfod (EL), 2005-04-06:
Det, jeg gerne vil høre Venstres ordfører om, er: Når vi nu står midt i de her store reformer, dels kommunalreformen og dels det, at man åbner for profitbørnehaver og regner med, at der bliver lukket en række børnehaver og andre dagtilbud i landdistrikterne og så lader store institutioner eller private komme ind på markedet, mener Venstre så ikke, at der er ekstra behov for, at vi sikrer nogle minimumsrettigheder for børnene, så vi f.eks. ikke oplever flere af de udvidede SFO’er, altså at børn kommer ind på skolerne i børnehavealderen og så skal passes i nogle skoler, der overhovedet ikke er indrettet til at være børnehaver?
Karen Ellemann (V), 2009-12-09:
Det omfatter de situationer, hvor en person efter medvirken fra den oprindelige opholdskommune eller anden offentlig myndighed får ophold i et socialt boligtilbud, en plejebolig eller et plejehjem eller en institution, men altså ikke situationen, hvor den ældre vælger en tilsvarende bolig i en anden kommune efter reglerne om frit valg.
Peter Kofod (DF), 2025-05-28:
Mit indtryk er, at det er enormt bøvlet, at det er enormt ressourcekrævende, og at det kræver enormt meget – og jeg ved ikke, om jeg må sige det på engelsk – man power, arbejdskraft, at vedligeholde det her hegn, for græsset i Danmark vokser ca. 1 m om året, og det er jo godt, at vi bor i et frodigt land.
Karen J. Klint (S), 2003-12-03:
Socialdemokratiet ønsker ikke at medvirke til et større brud på praksis i dag, men vi er meget enige i, at der skal ske en vurdering og en justering af de kommende visumregler, og vi afventer også at læse den rapport, som ministeren nu har henvist til der snart kommer fra den arbejdsgruppe, der er nedsat, og det vender jeg tilbage til om lidt.
Henning Hyllested (EL), 2014-12-09:
Hvis man ønsker en ligestilling af vigepligten på områder, hvor letbanen ikke kører i eget tracé, synes vi godt nok, det er vildt, at man kun skal være i besiddelse af kørekort til bil og ikke som minimum være i besiddelse af kørekort til bus, akkurat som de buschauffører, som kører i blandet trafik.
Peter Duetoft (CD), 2000-12-13:
Og der undrer jeg mig lidt over, at hr. Thor Pedersen ikke bare vil give os en lille smule kredit for, at vi altså har sparet landbruget for 134 mio. kr., og finansieringen af det var faktisk inddrivelse og overskud i DONG, noget, som hr. Thor Pedersen jo også plejer at være enig i. Så det er såmænd bare det, jeg siger, at når Venstre har fortalt om alt det gode, de gerne ville, så ville det måske være rart en gang imellem at høre, at det er da også udmærket at blive ved bordet i en periode, så man får et resultat ud af det.
Julie Skovsby (S), 2021-11-18:
Vi afsatte i den første finanslov 600 mio. kr. til psykiatrien, vi har afsat penge til et stort løft af sundhedsvæsenet gennem økonomiaftalerne, og regeringen har sat gang i et stort og ambitiøst arbejde med en 10-årsplan for psykiatrien, som vi snart skal drøfte i Folketinget.
Keld Albrechtsen (EL), 2000-03-16:
Det er ikke så konkret og gennemarbejdet som Enhedslistens syvpunktsprogram, men det er dog væsentlige skridt i den rigtige retning og betyder jo da i hvert fald, at SF og Enhedslisten på det her område kan samarbejde i forhold til regeringen på stort set samme linje.
Line Barfod (EL), 2008-11-27:
Og det gælder altså ikke bare i forhold til politiarbejde, men i høj grad også i forhold til når vi taler om at tage os af børn, tage os af ældre, sørge for uddannelse, tage os af syge osv.: Så er det vigtige ofte det, der ikke kan måles og vejes, det, der ikke kan beskrives som responstider i en resultatkontrakt, det, der ikke i en kvalitetskontrakt kan beskrives som det antal gange, et menneske har været i bad, eller hvad det ellers er ministeren forestiller sig der skal stå i det her nye stykke papir i kommunerne.
Astrid Krag (S), 2013-05-17:
En kønsidentitetsforstyrrelse er karakteriseret ved et ønske om at leve og blive anerkendt som medlem af det modsatte køn og er sædvanligvis ledsaget af en følelse af ubehag eller utilstrækkelighed ved egne anatomiske kønskarakteristika og et ønske om hormonbehandling eller kirurgisk behandling for at ændre på tilstanden.
Josephine Fock (ALT), 2018-05-23:
Man kan sige mangt og meget, men jeg synes, det er bekymrende, at vi ikke tager en rapport fra Dansk Flygtningehjælp alvorligt, og jeg synes, det er bekymrende, at vi risikerer at få nogle børn, der ender med at bo resten af deres liv i Danmark, og som bliver traumatiserede.
Peter Skaarup (DD), 2023-04-27:
Vi mener ikke, man skal have ret til at opholde sig i Danmark, hvis man er dømt for alvorlig kriminalitet, så på den baggrund er vi positive over for forslaget, og vi vil meget gerne være med til at ændre og udfordre konventionerne, så det bliver nemmere at udvise kriminelle udlændinge.
Eyvind Vesselbo (V), 2002-03-11:
må jo komme an på en debat omkring finansloven, og det kan jeg jo ikke i denne her sammenhæng kommentere så konkret. Til fru Pernille Blach Hansen vil jeg sige, at vedrørende liberalisering af affaldsområdet mener jeg, at jeg har givet et ganske klart svar.
Hans Kristian Skibby (DF), 2006-12-05:
Men den nuværende radikale udenrigsordfører, hr. Naser Khader, har udtalt følgende i februar 2003, og der er et citat her fra Ekstra Bladet: FN-mandat eller ej, masseødelæggelsesvåben eller ej, Saddam Hussein skal bare væk.
Rasmus Lund-Nielsen (M), 2023-05-10:
Dér står der jo et sted, at de forventer, at flere vil gøre brug af den her ordning, og dermed vil man, når man gør brug af den her ordning, i højere grad end man gør i dag, trække sit barn ud af daginstitutionen og dermed også arbejde mindre, end man gør i dag.
Margrethe Vestager (RV), 2005-06-16:
Spørgsmålet gik på, hvorfor det er så vigtigt for Det Konservative Folkeparti, at kommunerne overtager driftsansvaret for institutionerne – institutioner, som i dag bliver drevet udmærket der, hvor de nu engang bliver drevet, med en høj faglighed, med en fantastisk ekspertise og med tilfredshed fra de brugere, der benytter dem.
Kenneth Kristensen Berth (DF), 2015-11-12:
Hvis regeringen og japartierne ønsker at tilsidesætte ånden i den danske grundlov, mener jeg faktisk, det ville være mere ærligt at forsøge at ændre grundloven i stedet for at gøre vold på den ved at overgive bemyndigelsen til at afgive suverænitet til et tilfældigt flertal i Europaudvalget.
Karsten Hønge (SF), 2022-05-11:
Og lige så vel som vi på den ene side kan se, at der altså bare er de her grådige arbejdsgivere og mellemhandlere, der ikke skyer nogen midler for at få fingrene i hurtig profit, så er der selvfølgelig også – og heldigvis jo – en masse organiserede arbejdsgivere, der ønsker ordnede forhold på det danske arbejdsmarked, og som selv bidrager til, at vi har de her regulerede forhold.
Mads Olsen (SF), 2025-04-10:
Man gjorde det ikke, da man ville sætte lås på Kærshovedgård og omdanne det til et fængsel; man gjorde det ikke, da man ville have os ud af Schengen; og man gør det heller ikke med det her forslag, som hr. Morten Messerschmidt jo selv anerkender kommer til at koste Danmark mange penge i tabte eksportkroner, tabte arbejdspladser osv.
Karen Hækkerup (S), 2014-05-26:
Når det så er sagt, er det dog alligevel også er rart at bemærke sig – på trods af at der er nogle partier her i Folketinget, der nærmest får det til at lyde, som om, at folk, fordi vi har den politik, vi nu engang har, synes, at Danmark er som sukker og holdning, og det er her, de først søger hen – at godt nok steg asylansøgertallet i Danmark lidt sidste år steg lidt, det gjorde det, men det steg langt mere i andre lande.
Lars Løkke Rasmussen (V), 2010-02-24:
Det kan være, at man kan gå ind i et helt lukket rum og tale med sig selv og også gøre det højt, og så kan man slippe fri for ansvar, men ellers må man jo stå til ansvar, uanset om man kommunikerer i et rum med to eller på en weblog eller på Facebook, eller hvad man gør.
Jørgen Arbo-Bæhr (EL), 2006-02-24:
Derfor kunne jeg godt tænke mig at høre, om ikke Det Konservative Folkeparti har en vis forståelse for, at det, at en stadig større gruppe af mennesker bliver holdt uden for at blive en fuldgyldig del af det danske samfund og få dansk stemmeret, kan være meget skadeligt for integrationen og sammenhængskraften i det danske samfund.
Helge Mortensen (S), 2004-12-02:
Det bør være sådan, som det er i enkelte danske havne, men som er almindeligt andre steder, at man kun skal henvende sig et sted for både at få lov til at ligge til kaj, få bugsering, få lodsning og få betjening i den samme havn, i stedet for at man skal lave fire til fem kontrakter med forskellige monopoler – en besværlig måde at drive havn på.
Anne Baastrup (SF), 2001-05-03:
Alternativet i den anden halvdel af lovforslaget er jo netop, at man kan undgå psykiske problemer, hvis man fastsætter nogle minimumsregler, hvor de forskellige folk, der har beskæftiget sig med isolationsproblemer gennem nogle år, siger personkontakt i størrelsesordenen 3 timer om dagen, så ville man ikke løbe ind i den risiko.
Niels Flemming Hansen (KF), 2022-05-19:
De sidste mange år har der jo i jobcentrene, i beskæftigelsessystemet alene eller sammen med socialområdet og sundhedsområdet været kørt flere projekter omkring JobFirst, og det har været rettet mod personer og familier med komplekse problemer og bygget på en erkendelse om, at arbejde ikke kun er målet, men måske også et middel til at skabe varige forandringer på andre områder.
Ole Birk Olesen (LA), 2022-04-07:
Jamen jeg tror egentlig, jeg bare gerne vil have hr. Jens Joel til at sige det, som er rigtigt, nemlig at det lovforslag, vi behandler i dag, som handler om, at elever skal fordeles rundt på gymnasier baseret på deres forældres indkomst, er et meget, meget ideologisk socialdemokratisk lovforslag.